Kompleksin
Kompleksin poznat i kao sinafin, jedan jedan iz malog skupa eukariotskih citoplazmatskih neuronskih proteina koji se vezuje za SNARE proteinski kompleks (SNAREpin) sa visokim afinitetom. Zovu se sinafin-1 i sinafin-2. U prisustvu Ca2+, protein transportnih vezikula sinaptotagmin istiskuje kompleksin, omogućavajući SNARE proteinskom kompleksu da veže transportnu vezikulu za presinapsnu membranu. Kompleksin deluje i kao inhibitor i kao fasilitator sinapsnih vezikula fuzije i oslobađanja neurotransmitera. U jednoj konformaciji, on steže "SNAREpin" komplekse, sprečavajući fuziju vezikula, dok u drugoj oslobađa "SNAREpin-e", omogućavajući sinaptotagminu da pokrene fuziju. Dok kompleksin nije neophodan za egzocitozu sinapsnih vezikula, on povećava oslobađanje neurotransmitera za 60-70% kao što je dokazano nokautom gena kompleksina kod miševa. Brojne ljudske neurološke bolesti povezane su s nedostatkom kompleksina. Sinafin može promovirati egzocitozu, podsticanjem interakcije između komplementarnog sintaksina i sinaptobrevinskih transmembranskih regija koje se nalaze u suprotnim ćelijskim membranama prije spajanja.